Na temelju osnovi Opće uredbe o zaštiti osobnih podataka2016/679 (GDPR), Zakona o provedbi Opće uredbe o zaštiti osobnih podataka (NN42/18) i Zakona o odgoju i obrazovanju u osnovnoj i srednjoj školi („Narodne novine “ broj   87/08, 86/09, 92/10, 105/10, 90/11, 5/12, 16/12, 86/12, 94/13, 136/14 – RUSRH, **152/14,** 7/17), Školski odbor Osnovne škole Ante Kovačića, Marija Gorica, na svojoj sjednici održanoj 20. lipnja 2018. godine, donosi sljedeći

**PRAVILNIK**

**O ZAŠTITI, NADZORU NAD PRIKUPLJANJEM OBRADI I KORIŠTENJU OSOBNIH PODATAKA**

1. **Opće odredbe**

Članak 1.

 U postupku zaštite, nadzora nad prikupljanjem, obrade i korištenja osobnih podataka primjenjuje se Opća uredba o zaštiti osobnih podataka 2016/679 (General Dana Protection Regulation : GDPR), Zakon o provedbi Opće Uredbe o zaštiti podataka (NN 42/18) i Zakon o odgoju i obrazovanju u osnovnoj i srednjoj školi. Temeljem Opće uredbe o zaštiti osobnih podataka (GDPR), OŠ Ante Kovačića obveznik je primjene ove uredbe te je dužna nadzirati prikupljanje, obradu, korištenje i zaštitu osobnih podataka svih fizičkih osoba čije podatke uzima i koristi.

Članak. 2.

Ovaj Pravilnik se primjenjuje na obradu osobnih podataka koja se obavlja automatizirano te na neautomatiziranu obradu osobnih podataka koja čini dio sustava pohrane. Sukladno čl. 4. st. 1. t. 7. Opće uredbe o zaštiti osobnih podataka (GDPR) Osnovna škola Ante Kovačića je voditelj zbirke osobnih podataka koji utvrđuje svrhu i način obrade osobnih podataka

Članak 3.

 U skladu s Općom uredbom o zaštiti osobnih podataka (GDPR) pojedini izrazi imaju sljedeće značenje:

**Osobni podatak** je svaki podatak koji se odnosi na pojedinca odnosno identificiranu fizičku osobu ili fizičku osobu koja se može identificirati (u daljnjem tekstu: ispitanik); osoba koja se može identificirati je osoba čiji se identitet može utvrditi izravno ili neizravno, posebno na osnovi jednog ili više čimbenika specifičnih identifikatora računu za njezin fizički, fiziološki, genetski , mentalni, ekonomski, kulturni ili socijalni identitet tog pojedinca kao što su ime i prezime, identifikacijski broj ( OIB), podatak o stručnoj spremi, podatak o zaposlenju, podatak o bankovnom računu , podatak o lokaciji, mrežni identifikator koji pružaju određeni uređaji , aplikacije i protokoli, koji se posebno u kombinaciji s jedinstvenim identifikatorima i drugim informacijama koje pružaju poslužitelji mogu upotrijebiti za izradu profila ispitanika ili njegovu identifikaciju .

***Obrada osobnih podataka***je svaka radnja ili skup radnji izvršenih na osobnim podacima ili skupovima osobnih podataka bilo autonomiziranim sredstvima ili neautomatiziranim sredstvima kao što je prikupljanje, snimanje, organiziranje, spremanje, prilagodba ili izmjena, povlačenje, uvid, korištenje, otkrivanje putem prijenosa, objavljivanje ili na drugi način učinjenih dostupnim, svrstavanje ili kombiniranje, blokiranje, brisanje ili uništavanje.

Osobni podaci mogu se obrađivati ručno, primjenom tehničkih pomagala ili u računalnoj bazi osobnih podataka.

Obrada osobnih podataka mora biti usklađena sa svrhama u koje su osobni podaci prikupljeni, odnosno svrhe obrade moraju biti izrijekom navedene i opravdane u vrijeme prikupljanja osobnih podataka. Osobni podaci trebaju biti relevantni i ograničeni na ono što je nužno za svrhe u koje se podaci obrađuju. Skup takvih podataka čini ***sustav pohrane* *.*** Svako kršenje sigurnosti koje dovodi do slučajnog ili nezakonitog uništenja, gubitka, izmjene, neovlaštenog otkrivanja ili pristupa osobnim podacima koji su preneseni, pohranjeni ili na drugi način obrađivani

***Ograničenje obrade osobnih podataka* -** označavanje pohranjenih osobnih podataka s ciljem ograničavanja njihove obrade u budućnosti ( ako ispitanik osporava točnost osobnih podataka, ako je obrada nezakonita , ako podaci više nisu potrebni za potrebe obrade ali ih ispitanik traži za postavljanje svojih pravnih zahtjeva ili ako je ispitanik uložio prigovor na obradu).

***Povreda osobnih podataka-*** *s*vako kršenje sigurnosti koje dovodi do slučajnog ili nezakonitog uništenja, gubitka, izmjene, neovlaštenog otkrivanja ili pristupa osobnim podacima koji su preneseni, pohranjeni ili na drugi način obrađivani.

***Voditelj zbirke osobnih podataka*** je fizička ili pravna osoba, tijelo javne vlasti, agencija ili drugo tijelo koje samo ili zajedno s drugima čini utvrđuje svrhu i sredstva obrade osobnih podataka.

***Treća strana*** je fizička ili pravna osoba, tijelo javne vlasti, agencija ili drugo tijelo koje nije ispitanik, voditelj obrade, izvršitelj obrade ni osobe koje su ovlaštene za obradu osobnih podataka pod izravnom nadležnošću voditelja obrade ili izvršitelja obrade.

***Primatelj osobnih podataka*** je fizička ili pravna osoba, tijelo javne vlasti, agencija ili drugo tijelo kojim se otkrivaju osobni podaci, neovisno o tome je li on treća strana.Državna tijela koja mogu primiti osobne podatke u skladu s pravom Unije ili pravom države članice u okviru provođenja istrage ne smatraju se primateljima.

***Izvršitelj obrade*** je fizička ili pravna osoba, državno ili drugo tijelo, koje obrađuje osobne podatke u ime voditelja zbirke osobnih podataka na temelju ugovora ili drugog pisanog akta kojim se utvrđuju obveze i odgovornosti izvršitelja obrade u odnosu na voditelja obrade.

***Privola ispitanika***je svako dobrovoljno, posebno, informirano i nedvosmisleno izražavanje želja ispitanika kojim on izjavom i-ili jasnom potvrdnom radnjom daje pristanak za obradu njegovih osobnih podataka u točno određene svrhe.

***Službenik za zaštitu osobnih podataka***je osoba imenovana od strane voditelja zbirke osobnih podataka koja vodi brigu o zakonitosti obrade osobnih podataka i ostvarivanju prava za zaštitu osobnih podataka.

***Pseudonimizacija*** znači obrada osobnih podataka na način da se osobni podaci više ne mogu pripisati određenom ispitaniku bez uporabe dodatnih informacija, pod uvjetom da se takve dodatne informacije drže odvojeno te da podliježu tehničkim i organizacijskim mjerama kako bi se osiguralo da se osobni podaci ne mogu pripisati pojedincu čiji je identitet utvrđen ili se može utvrditi.

**II. Imenovanje službenika za zaštitu osobnih podataka**

Članak 4.

 Sukladno članku  37. Opće uredbe o zaštiti osobnih podataka (GDPR), voditelj obrade osobnih podataka, dužan je donijeti Odluku o imenovanju službenika za zaštitu osobnih podataka i Odluku o imenovanju službenika dostaviti Agenciji za zaštitu osobnih podataka kao nadzornom tijelu. Kontakt podatke službenika voditelj obrade dužan je objaviti na web stranici.

Službenik za zaštitu osobnih podataka imenuje se na temelju stručnih kvalifikacija, a osobito stručnog znanja o pravu i praksama u području zaštite osobnih podataka te sposobnosti izvršavanja zadaća vezanih za praćenje svih propisa o zaštiti osobnih podataka, raspodjelu odgovornosti i podizanje svijesti i osposobljavanja osoba koje sudjeluje u postupcima obrade osobnih podataka. Službenik za zaštitu osobnih podataka vodi računa o riziku povezanim s postupcima obrade i dužan je surađivati s nadzornim tijelom.

Obveze službenika regulirane su čl. 38. i 39. Opće uredbe o zaštiti podataka.

Članak 5.

Voditelj obrade osobnih podataka i izvršitelj obrade osiguravaju službeniku mogućnost pravodobnog i primjerenog informiranja o svim pitanjima vezanim za sva pitanja koja se tiču obrade osobnih podataka, te osiguravaju njegovu neovisnost u pogledu izvršavanja njegovih zadaća. Službenik za zaštitu osobnih podataka izravno odgovara najvišoj rukovodećoj razini voditelja obrade.

**III. Obrada osobnih podataka i informacije koje treba dostaviti ispitaniku**

Članak 6.

Škola osobne podatke obrađuje samo i u onoj mjeri ako je ispunjen jedan od sljedećih uvjeta:

- da je ispitanik dao privou za obradu svojih osobnih podatka u jednu ili više posebnih svrha

- da je obrada nužna za izvršavanje ugovora u kojem je ispitanik stranka

- da je obrada nužna radi poštivanja pravnih obveza Škole

- da je obrada nužna kako bi se zaštitili ključni interesi ispitanika ili druge fizičke osobe

- da je obrada nužna za izvršavanje zadaće od javnog interesa ili pri izvršavanju javnih ovlasti

- da je obrada nužna za potrebe legitimnih interesa Škole ili treće strane, osim u slučaju kada su od tih interesa jači interesi ili temeljna prava i slobode ispitanika koji zahtjevaju zaštitu osobnih podataka, osobito ako je ispitanik maloljetnik.

Članak 7.

Privola kojom ispitanik Školi daje pristanak za obradu osobnih podataka koji se na njega odnose mora biti dobrovoljna, dana u pisanom obliku s lako razumljivim, jasnim i jednostavnim jezikom, jasno naznačenom svrhom za koju se daje i bez nepoštenih uvjeta.

Ako se radi o obradi osobnih podataka maloljetnika ispod dobne granice od 16 godine, privolu na način opisanom u st. 1. ovog članka daje nositelj roditeljske odgovornosti nad djetetom.

Članak 8.

U postupku obrade osobnih podataka Škola na odgovarajući način (pisano ili izravno usmeno) ispitaniku pruža sve informacije vezane uz obradu njegovih osobnih podataka, a osobito o svrsi obrade podataka, pravnoj osnovi za obradu podataka, legitimnom interesu Škole, namjeri predaje osobnih podataka trećim osobama, razdoblju u kojem će osobni podaci biti pohranjeni, o postojanju prava ispitanika na pristup osobnim podacima te na ispravak ili brisanje osobnih podataka i ograničavanje obrade te prava na ulaganje prigovora i dr.

**IV. Prava i zaštita ispitnika**

Članak 9.

Ispitanik ima pravo uvida u osobne podatke sadržane u sustavu pohrane Škole koji se na njega odnose.

Ispitanik ima pravo ispisa osobnih podataka sadržanih u sustavu pohrane koji se na njega odnose.

Škola će bez odgađanja, na zahtjev ispitanika ispraviti netočne podatke koji se na njega odnose odnosno temeljem traženja ispitanika iste dopuniti.

Škola će bez odgađanja, temeljem zahtjeva ispitanika, provesti brisanje osobnih podataka kjoi se na njega odnose pod uvjetom da osobni podaci više nisu nužni u odnosu na svrhe za koje su prikupljeni ili ako ispitanik povuče privolu na kojoj se obrada temelji.

Ispitanik koji smatra da mu je povrijeđeno neko pravo zajamčeno Zakonom ima pravo podnijeti zahtjev za utvrđivanje povrede prava Agenciji za zaštitu osobnih podataka.

Članak 10.

U svrhu zaštite osobnih podataka Škola, u svim slučajevima kada je to moguće, a posebice prilikom javnog objavljivanja informacija sukladno Zakonu o pravu na pristup informacijama, provodi pseudonimizaciju podataka.

Članak 11.

***Posebne kategorije osobnih podataka*** su podaci koji se odnose na rasno ili etničko podrijetlo, politička stajališta, vjerska ili druga uvjerenja, sindikalno članstvo, zdravlje ili spolni život i osobni podaci o kaznenom i prekršajnom postupku.

S obzirom na prikupljanje i daljnju obradu posebnih kategorija osobnih podataka mogu se i dalje obrađivati posebne kategorije osobnih podataka:

- uz privolu ispitanika samo u svrhu za koju je ispitanik dao privolu,

- u slučajevima određenim zakonom odnosno u svrhu izvršavanja zakonskih obveza voditelja zbirke osobnih podataka,

- u svrhu zaštite života ili tjelesnog integriteta ispitanika ili druge osobe u slučaju kada ispitanik fizički ili pravno nije u mogućnosti dati svoj pristanak,

- ako je ispitanik sam objavio podatke,

- ako se obrada provodi u okviru djelatnosti ustanove, udruženja ili bilo kojeg drugog neprofitnog tijela s političkom, vjerskom ili drugom svrhom te pod uvjetom da se obrada isključivo odnosi na njihove članove te da podaci ne budu otkriveni trećoj strani bez pristanka ispitanika. Način pohranjivanja i posebne mjere tehničke zaštite takvih podataka propisani su Uredbom o načinu pohranjivanja i posebnim mjerama tehničke zaštite posebnih kategorija osobnih podataka (Narodne novine, br. 139/04.).

Članak 12.

 Osobni podaci fizičkih osoba mogu se iznositi iz Republike Hrvatske u druge države ili međunarodne organizacije ukoliko one osiguravaju odgovarajuću zaštitu osobnih podataka.

Popis država koje osiguravaju odgovarajuću zaštitu osobnih podataka može se pronaći na web stranici Agencije: www.azop.hr.

Podaci se mogu iznositi u zemlje koje ne osiguravaju odgovarajuću zaštitu osobnih podataka u sljedećim slučajevima:

- postoji privola ispitanika ili

- iznošenje je nužno u svrhu zaštite vitalnih interesa ispitanika ili

- iznošenje se temelji na ugovoru koji pruža dovoljna jamstva za zaštitu podataka (primjerice ugovor koji je sukladan standardnim ugovornim klauzulama Europske komisije) ili

- iznošenje je potrebno radi izvršenja ugovora između voditelja zbirke osobnih podataka i ispitanika ili provedbe predugovornih mjera na zahtjev ispitanika ili

- iznošenje je potrebno za zaključivanje ili izvršenje ugovora između voditelja zbirke osobnih podataka i treće osobe a koji je u interesu ispitanika ili

- iznošenje je potrebno ili određeno zakonom radi zaštite javnog interesa ili radi zakonskih potraživanja ili

- iznošenje se obavlja iz evidencije koja je sukladno zakonu ili drugom propisu namijenjena pružanju informacija javnosti.

U svakom slučaju sumnje o postojanju zaštite osobnih podataka u konkretnom slučaju Agencija na zahtjev voditelja zbirke daje mišljenje.

**V. Sustav pohrane**

Članak 13.

Škola prikuplja i obrađuje sljedeće vrste osobnih podataka:

- osobni podaci zaposlenika Škole,

- osobni podaci učenika Škole,

- osobni podaci roditelja/skrbnika učenika Škole,

- osobni podaci o zdravstvenom osiguranju učenika Škole,

- osobni podaci o članovima Školskog odbora,

- osobni podaci o kandidatima koji sudjeluju u natječajnom posupku za zasnivanje radnog odnosa,

- osobni podaci vanjskih korisnika usluga Škole.

Članak 14.

Za osobne podatke navedene u čl.13. ovog Pravilnika Škola vodi evidenciju aktivnosti obrade.

Evidencija aktivnosti obrade sadrži najmanje sljedeće podatke:

- naziv i kontaktne podatke Škole, predstavnika Škole i službenika za zaštitu podataka,

- svrha obrade,

- opis kategorija ispitanika i kategorija osobnih podataka,

- kategorije primatelja kojima su osobni podaci otkriveni ili će im biti otkriveni,

- predviđene rokove za brisanje različitih kategorija podataka,

- opći opis tehničkih i organizacijskih sigurnostih mjera za zaštitu podataka.

Članak 15.

Djelatnost osnovnog odgoja i obrazovanja obavlja se kao javna služba. Na osnovi javnih ovlasti Škola obavlja sljedeće poslove:

 – upisi u školu i ispisi iz škole s vođenjem odgovarajuće evidencije i dokumentacije,

 – organizacija i izvođenje nastave i drugih oblika odgojno-obrazovnog rada s učenicima te vođenje odgovarajuće evidencije,

– vrednovanje i ocjenjivanje učenika te vođenje evidencije o tome kao i o učeničkim postignućima,

– izricanje i provođenje pedagoških mjera i vođenje evidencije o njima,

– organizacija predmetnih i razrednih ispita i vođenje evidencije o njima,

– izdavanje javnih isprava i drugih potvrda,

– upisivanje podataka o odgojno-obrazovnom radu u e-Maticu (zajednički elektronički upisnik ustanova).

Ako školska ustanova na osnovi javnih ovlasti odlučuje o pravu, obvezi ili pravnom interesu učenika, roditelja ili skrbnika učenika ili druge fizičke ili pravne osobe, dužna je postupati prema odredbama Zakona o općem upravnom postupku, postupovnim odredbama ovog Pravilnika i zakona kojima se uređuje djelatnost koju obavlja.

Članak 16.

Školske ustanove su dužne voditi evidenciju odgojno-obrazovnog rada, upisnik učenika te upisnik radnika u pisanom i elektronskom obliku. U Ministarstvu se vodi zajednički upisnik školskih ustanova u elektronskom obliku (e-Matica) i sadrži sljedeće evidencije:

 – Upisnik ustanova,

 – Evidenciju odgojno-obrazovnog rada u ustanovama za svaku školsku godinu,

 – Upisnik učenika u ustanovama,

 – Upisnik radnika ustanova. Podatke u Upisnik ustanova upisuje Ministarstvo, a podatke u ostale evidencije upisuju školske ustanove najkasnije do 30. rujna tekuće godine.

Članak 17.

Ravnatelj Škole donosi Odluku o osobama zaduženim za obradu i zaštitu osobnih podataka iz čl. 14. - 16. ovog Pravilnika.

**VI. Zaštita osobnih podataka**

Članak 18.

Voditelj zbirke osobnih podataka poduzeo je tehničke, kadrovske i organizacijske mjere zaštite osobnih podataka od slučajnog gubitka, uništenja, nedopuštenog pristupa, promjene, objavljivanje ili svake drug zlouporabe podataka.

Da bi se izbjegao neovlašteni pristup osobnim podacima, podaci u pisanom obliku čuvaju se u registratorima, u zaključanim ormarima, a podaci na računalu zaštićeni su korisničkim imenom i lozinkama koje su poznate zaposlenicima zaduženima za obradu.

Članak 19.

Osobe zadužene za obradu osobnih podataka dužne su poduzeti tehničke, kadrovske i organizacijske mjere zaštite osobnih podataka koje su potrebne da bi se osobni podaci zaštitili od slučajnog gubitka ili uništenja, od nedopuštenog pristupa ili nedopuštene promjene, nedopuštenog objavljivanja ili svake druge zlouporabe.

**VII. Prijelazne i završne odredbe**

Članak 20.

 U dijelu o zaštiti, nadzoru nad prikupljanjem, obradi i korištenju osobnih podataka koji nije uređen ovim Pravilnikom, neposredno se primjenjuje Opća uredbe o zaštiti osobnih podataka (GDPR).

Članak 21.

Ovaj Pravilnik o zaštiti, nadzoru nad prikupljanjem, obradi i korištenju osobnih podataka objavljuje se na web stranici i oglasnoj ploči Škole i primjenjuje se od 25. svibnja 2018. godine

KLASA: 003-05/18-01/1

URBROJ: 238/19-120-18-1

Marija Gorica, 20. 6. 2018.

Predsjednica Školskog odbora

Nada Šiber, dipl.iur.

Ravnateljica

Antica Rajčić, prof.